Kirkkokatu muuttuu kaksisuuntaiseksi Puistokadun ja Albertinkadun väliseltä osuudelta. Kuva: Jarmo Kontiainen Risteykset muuttuvat tasa-arvoisiksi samalla, kun kadut muutetaan kaksisuuntaisiksi. Kuva Isoltakadulta. Kuva: Jarmo Kontiainen

Isokatu ja Kirkkokatu muuttuivat kaksisuuntaisiksi torstaiaamuna. Muutos tapahtui aikaisin aamulla puoli seitsemältä.

Kirkkokatu muuttui kaksisuuntaiseksi Puistokadun ja Albertinkadun väliseltä osuudelta. Isokatu taas muutettiin kaksisuuntaiseksi Puistokadun ja Saaristonkadun väliltä. Kadut ovat nyt pysyvästi kaksisuuntaisia.

Tarvittavat muutokset liikenteenohjaukseen on jo tehty huhti- ja toukokuun vaihteessa.

Keskiviikkona pois kytketyt liikennevalot otetaan torstaina aikana käyttöön risteys kerrallaan.

Samalla kun kadut muuttuivat kaksisuuntaisiksi, Isokadun ja Kirkkokadun katuliittymät muuttuivat tasa-arvoisiksi Puistokadun ja Albertinkadun välillä.

Risteykset muuttuvat tasa-arvoisiksi samalla, kun kadut muutetaan kaksisuuntaisiksi. Kuva Isoltakadulta. Kuva: Jarmo Kontiainen

Ensi viikolla aloitetaan Kirkkokadun peruskorjaus. Katu korjataan nyt kaksisuuntaistettavalta osuudelta.

Töiden ensimmäinen vaihe käynnistyy ensi maanantaina Heinätorinkadun ja Sepänkadun välillä. Peruskorjauksessa korjataan vesihuoltoverkostoa ja uusitaan kadun rakennekerrokset ja pintarakenteet.

Lisäksi yhteydessä tehdään kaukolämpö-, valaistus-, sähköverkko- ja tietoliikennetöitä.

Autoliikenne suljetaan peruskorjattavalta väliltä rakennustöiden ajaksi. Jalankulku, pyöräily ja kiinteistöjen huoltoliikenne pääsee kulkemaan alueella koko työmaan ajan.

Työt valmistuvat syyskuun loppuun mennessä.